வழக்கமாய் ஒரு புதுத் தொடரைத் தேடித் புறப்படும் போது என்னவெல்லாம் நான் எதிர்பார்ப்பேனோ - அவை சகலத்தையும் சட்டை செய்யாமல் - விழிகளையும், சிந்தைகளையும் அகலத் திறந்து வைக்கும் போது - கொட்டிக் கிடக்கும் காமிக்ஸ் படைப்புகளின் வீச்சு மிரளச் செய்கிறது ! அனைத்தும் 'சூப்பர் ஹிட்' என்றோ ; காவியங்கள் என்றோ சொல்லிட இயலாது தான் ; ஆனால் அந்த முயற்சிகளின் சுதந்திரம் ; வழக்கமாய் நாம் பார்த்துப் பழகிப் போன டமால்-டுமீல்களைத் தாண்டிய உலகின் பரிமாணம் ; ஆக்சனுக்கு பின்சீட் கொடுத்து விட்டு மனித உணர்வுகளை பிரதிபலிக்கச் செய்யும் படைப்புகள் என்று ஒவ்வொன்றும் ஒரு வகை ! அனைத்துமே வெவ்வேறு மொழிகளில் இருப்பதால் - கதைகளைப் படிப்பது சாத்தியமாகவில்லை எனினும், தேடிப் பிடித்து அவற்றின் விமர்சனங்கள் ; படைப்பாளிகள் தரும் பின்னணி ; சித்திரப் பாங்கு என்று நிறைய observe செய்ய முயன்றேன் !தொடரும் நாட்களில் shortlist செய்து வைத்துள்ள சில தொடர்களை இயன்றளவு விரிவாய் பரிசீலிக்க முயற்சி செய்வேன் ; அவற்றில் தேறுபவை 2014-ல் களமிறக்கப்படும் - நிச்சயமாய் !